### NN 82/2017 (23.8.2017.), Odluka o izmjeni Odluke Agencije za elektroničke medije klasa: 612-12/17-02/0023, urbroj: 567-06-17-06 od 10. kolovoza 2017.

Agencija za elektroničke medije

1997

Vijeće za elektroničke medije, u sastavu Damir Hajduk, predsjednik Vijeća, Robert Tomljenović, zamjenik predsjednika Vijeća te Vanja Gavran, Suzana Kunac, Anita Malenica i Davor Marić, članovi Vijeća, na temelju odredbe članka 73. stavka 7. i 8. Zakona o elektroničkim medijima (»Narodne novine«, broj 153/09, 84/11, 94/13 i 136/13), nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 3/17, klasa: UP/I-612-12/17-02/0003, urbroj: 567-02/01-17-01, »Narodne novine« broj 42/17 i utvrđivanja uvjeta za davanje koncesije, na 28-17 sjednici održanoj 10. kolovoza 2017., donijelo je

ODLUKU

O IZMJENI ODLUKE

I. Točka I. Odluke o izboru najpovoljnijeg ponuditelja, klasa: 612-12/17-02/0023, urbroj: 567-06-17-03 od 6. srpnja 2017. mijenja se i glasi:

Nakon provedenog postupka nadmetanja sukladno Obavijesti o namjeri davanja koncesija za obavljanje djelatnosti pružanja medijskih usluga radija br. 3/17 za šire područje grada Vukovara (gradovi Vukovar i Vinkovci, općine Andrijaševci, Bogdanovci, Borovo, Ernestinovo, Ivankovo, Jarmina, Markušica, Nuštar, Privlaka, Šodolovci, Tordinci, Trpinja) (L-VU); 91,6 MHz, objavljene temeljem Odluke Vijeća za elektroničke medije od 26. travnja 2017., kao najpovoljniji ponuditelj odabrana je Udruga Radio Marija, Jordanovac 110, Zagreb, OIB: 53430563840 te mu se daje koncesija za obavljanje djelatnosti pružanja medijske usluge radija na predmetnom području.

II. Ostali dijelovi Odluke ostaju nepromijenjeni.

III. Odluka će se objaviti u »Narodnim novinama«.

Obrazloženje

Vijeće za elektroničke medije na 25-17 sjednici održanoj 6. srpnja 2017., donijelo je Odluku o izboru najpovoljnijeg ponuditelja temeljem Obavijesti o namjeri davanja koncesija za obavljanje djelatnosti pružanja medijskih usluga radija br. 3/17 za šire područje grada Vukovara (gradovi Vukovar i Vinkovci, općine Andrijaševci, Bogdanovci, Borovo, Ernestinovo, Ivankovo, Jarmina, Markušica, Nuštar, Privlaka, Šodolovci, Tordinci, Trpinja) (L-VU); 91,6 MHz, objavljene temeljem Odluke Vijeće za elektroničke medije od 26. travnja 2017.

Kao najpovoljniji ponuditelj odabrana je Udruga Radio Marija iz Zagreba.

Hrvatska regulatorna agencija za mrežne djelatnosti (HAKOM) obavijestila je Vijeće dopisom od 3. kolovoza 2017. kako je temeljem zamolbe odabranog ponuditelja izvršila izmjenu tehničkih parametara dodijeljene koncesije te odobrila promjenu lokacije odašiljača. Navedenom promjenom došlo je i do promjene opisa područja koncesije.

Prema novim tehničkim parametrima područje koncesije više ne obuhvaća općine Antunovac i Vođinci te se pokrivanje stanovništva radijskim signalom smanjilo sa 114.000 na 109.000 stanovnika.

Budući da je gore opisanom promjenom tehničkih parametara došlo do promjene opisa područja koncesije i tehničkih parametara iste, a ista ne zahtijeva provedbu novog javnog natječaja za dodjelu koncesije, Vijeće je odlučilo kao u izreci ove odluke te izmijenilo opis područja koncesije.

UPUTA O PRAVNOM LIJEKU

Protiv ove odluke nije dopuštena žalba, ali se može pokrenuti upravni spor pred nadležnim upravnim sudom u roku od 30 dana od dana primitka odluke. Tužba se predaje ili šalje neposredno nadležnom upravnom sudu, a može se podnijeti i na zapisnik kod redovnog suda nadležnog za obavljanje pravne pomoći.

Klasa: 612-12/17-02/0023
 Urbroj: 567-06-17-06
 Zagreb, 10. kolovoza 2017.

Vijeće za elektroničke medije
 Predsjednik
 Vijeća za elektroničke medije
 Damir Hajduk, v. r.